Diari Oficial de la Generalitat Valenciana


Sumari del DOGV 6476, del 09-03-2011 (2011/2812)

RESOLUCIÓ de 25 de febrer de 2011, de la Direcció General de Personal de la Conselleria d'Educació, per la qual es determina el nombre de places i es fa pública la relació de vacants provisionals, que poden estar ocupades amb caràcter definitiu per funcionaris docents per al curs 2011/2012, que s'han de proveir en els centres públics pel concurs de trasllats de funcionaris docents del cos de mestres per a la provisió de places en l'àmbit de gestió de la Conselleria d'Educació convocat per Resolució de 16 de novembre de 2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6476

Data del DOGV
:   09-03-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/2812


Data del document
:   25-02-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 de febrer de 2011, de la Direcció General de Personal de la Conselleria d'Educació, per la qual es determina el nombre de places i es fa pública la relació de vacants provisionals, que poden estar ocupades amb caràcter definitiu per funcionaris docents per al curs 2011/2012, que s'han de proveir en els centres públics pel concurs de trasllats de funcionaris docents del cos de mestres per a la provisió de places en l'àmbit de gestió de la Conselleria d'Educació convocat per Resolució de 16 de novembre de 2010. [2011/2812]
De conformitat amb el que establix l'apartat 4 de l'article 9 del Reial Decret 1364/2010, de 29 d'octubre, pel que es regula el concurs de trasllats d'àmbit estatal entre personal funcionari dels cossos docents previstos en la Llei Orgànica 2/2006, de 3 de maig, d'Educació, en relació amb la base segona de la Resolució de 16 de novembre de 2010, del director general de Personal de la Conselleria d'Educació per la qual es convoca concurs de trasllats de funcionaris docents del cos de mestres per a la provisió de places en l'àmbit de gestió de la Conselleria d'Educació que establix que amb caràcter previ a la resolució del present procediment de provisió, la Direcció General de Personal ordenarà la publicació de les places o llocs vacants que es determinen, entre els que s'inclouran, almenys, els que se es produïsquen fins al 31 de desembre de 2010, així com aquells que resulten del propi concurs de sempre que, en qualsevol dels casos, la continuïtat del seu funcionament estiga prevista en la planificació educativa i en funció dels criteris d'estabilitat del professorat en un mateix centre que s'establisquen, esta Direcció General, resol:
La publicació de la relació provisional de llocs de treball vacants a proveir en la convocatòria regulada en l'esmentada Resolució de 16 de novembre de 2010 el funcionament de la qual es troba previst en la planificació educativa i que figuren en els annexos I i II (itinerants) d'esta resolució.
Contra la present resolució, que posa fi a la via administrativa, podrà interposar-se, amb caràcter potestatiu recurs de reposició davant del director general de Personal en el termini d'un mes a comptar de l'endemà de la seua publicació, de conformitat amb el que preveuen els articles 109, 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment
Administratiu Comú; en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional 15 de la Llei 6/1997, de 14 d'abril, o bé directament recurs contenciós administratiu en el termini de dos mesos, a comptar de l'endemà de la seua publicació, davant del Jutjat del Contenciós Administratiu de València, d'acord amb el que preveu els articles 8.2.a), 14.2, 25.1 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 25 de febrer de 2011.- El director general de Personal: David Barelles Adsuara.